SACUL CU GLUME… (XI)

Sacul Cu Glume (XI)

Un copil îi scrie o scrisoare lui Moș Crăciun: „Dlagă Moșule, te log mult să-mi aduci un tlenuleț electlic, o mașinuță și o ciocolată”. Se duce copilul la poștă și duce scrisoarea. Poștărițele deschid scrisoarea, o citesc și li se face milă de copil. Hotărăsc ele să pună mână de la mână și să-i cumpere copilului darurile. Strâng ele banii, cumpără trenulețul, cumpără mașinuța, dar de ciocolată nu le mai ajung banii. Trimit cadoul copilului.

La câteva zile de la Crăciun copilul duce la poștă o altă scrisoare cu mulțumirile pentru Moș Crăciun…

Poștărițele, cu emoție, desfac scrisoarea: „Dlagă Moșule, îți mulțumesc pentlu cadouli, tlenulețul este magnific, mașinuța este supel. Eu sunt convins că mi-ai tlimis și ciocolata, da cled că afulisitele alea de la poștă au mâncat-o!“

***

Un român de-al nostru stabilit în SUA, în fiecare an se întorcea în Românica noastră, trăgea un chef monstru cu prietenii, iar la plecare îi lăsa fiecăruia câte-un plic cu câte 100$. …Un an, doi, trei, patru…

În al zecelea an când a venit, a chefuit cu amicii, le-a lăsat plicurile şi a plecat. Când le-au desfăcut, prietenii exclamară: „Olele, dar aici sunt doar câte 50$! Ce s-o fi întâmplat?” …şi unul care ştia despre ce-i

vorba le spuse: “Păi, fiu-său a intrat la facultate şi acum îl costă să-l ţină acolo!”. „Mama lui, pe banii noştri?”.

***

Sfântul Petru, văzând la porţile Raiului un individ care se prăpădea de râs, îl întreabă pe acesta care e motivul exploziei de entuziasm…

– Sfinte Petre – arătă omul spre Pământ – vezi spitalul acela? Ăia de-acolo mă mai operează şi acum!

***

La aniversarea a cincizeci de ani de la căsătorie, impresionaţi la maxim, soţii îşi fac destăinuiri. El inspiră profund şi:

– Draga mea, trebuie să-ţi mărturisesc ceva ce ţi-am ascuns de-atâţia ani…Sunt daltonist! Nu disting culorile!

– Nu-ţi fă probleme, dragule! Şi eu îţi sunt datoare cu o mărturisire: nu sunt originară din Sighetul Marmaţiei, ci din Uganda!

***

Un vameş se însoară. Colegii se gândesc ce cadou să-i cumpere…

– Hai să-i luăm un Mercedes! – zice unul.

– E colegul nostru, nu putem să-i luăm doar fleacuri!

– Atunci, pe lângă Mercedes, am putea să-i cumpărăm o vilă, că se şi spune “casă de piatră!”…

– Măi fraţilor, aici e vorba de o nuntă, trebuie să-i luăm ceva consistent, nu mizilicuri !

– Ştiţi ce? Hai să-l lăsăm o zi singur în tură!

– Nu – nu ! Asta-i prea mult, deja!

(Selecții din materialele trimise de Emeric Vamos)

***

Cum ar fi interpretat Jean Moscopol nu în anul 1934 ci în anul 2015, cunoscuta melodie „Vrei să ne-ntâlnim sâmbătă seara”.

„Vrei să ne-ntâlnim sâmbătă seara,

Să-mi dai şpaga’n taină la şosea

Unde un mafiot ne ţine tira

Şi unde nu ne-ascultă nimenea!

Perechi, perechi, şpăgarii stau la masă

La celular combină’n van oricât

Au spate’s tari în vână, nu le pasă,

DNA-ul nu are cum să-i dea în gât”.

***

Doctor, 40 de ani, doresc să cunosc o femeie cu o reală frumuseţe interioară. Trimiteţi radiografia la Dr. Popa.

***

– Ce faci frate?

– Am un auto…

– Și eu conduc un auto…

– Dar nu un autodenunț!

FILS

Contents